stanford-oval/wikipedia huggingface dataset:
צבא ממלכת ירושלים
צבאות המסדרים > מסדר ההוספיטלרים

מסדר ההוספיטלרים או בשמו המלא "מסדר יוחנן הקדוש של בית החולים בירושלים" הוא מסדר צבאי נוצרי. שנוסד עוד קודם למסע הצלב הראשון אך בשנת 1113 קיבל את חסותה של הכנסייה מהאפיפיור, והקים את בית החולים ההוספיטלרי הגדול הראשון ליד כנסיית הקבר בירושלים, שכונה מאוחר יותר מוריסטן. בתחילה הסתפקו ההוספיטלרים בטיפול רפואי אך עם ייסוד מסדר הטמפלרים התרחבו תחומי העיסוק של אבירי המסדר בהתאמה, וההתפתחות המסורתית של האגודה כמוסד צדקה נקטעה. המסדר שינה את התקנון הנזירות ואיפשר לחבריו לשאת נשק. משם ועד הפיכתם למסדר צבאי דוגמת ה ב-1154 הייתה הדרך קצרה. בשיא כוחם החזיקו ההוספיטלרים שבעה מבצרים גדולים ו-140 אחוזות במלכת ירושלים.
צבאות המסדרים > מסדר אבירי היכל שלמה

מסדר אבירי היכל שלמה או בשמם הרשמי האבירים העניים של ישו ומקדש שלמה, הידועים בעיקר בשם טמפלרים היה מסדר צבאי נוצרי של אבירים-נזירים שתפקידו הרשמי, כפי שעולה מהצהרת מייסדיו היה להגן על הממלכה הצלבנית בארץ הקודש, ועל הצליינים העולים לרגל למקומות הקדושים בממלכת ירושלים. לצד ההגנה על עולי הרגל, סיפק האבירים כח צבאי חזק מאוד שכלל אלפי חיילים, בהם כמה מאות אבירים להגנתה של ממלכת ירושלים. לצד תפקידיו הצבאיים הייתה למסדר רשת סניפים ענפה באירופה שעזרה לצליינים ולאנשים אחרים להעביר כסף בבטחה ממקום אחד למשנהו. המסדר נוסד בשנת 1119 לאור ההתקפות החוזרות והנשנות של המוסלמים על עולי הרגל הנוצריים בדרכם לירושלים, תחת ברכתו של בלדווין השני, העתיקו אבירי המסדר את מגוריהם למסגד אל-אקצא. מקור השם "אבירי מסדר היכל שלמה" במקום מגוריהם זה, היות שהם ראו במסגד אל-אקצא שריד של מקדש שלמה וקראו למסגד Templum Solomoni. בחלל שמתחת למסגד הם שמרו את סוסיהם וכך קיבל החלל הזה את שמו המודרני - אורוות שלמה. את מסגד כיפת הסלע הסמוך הם הפכו לכנסייה בשם "מקדש אדוני" (Templum Domini).
עזרה חיצונית

לצד צבאות הממלכה וצבאות המסדרים השתתפו בלחימה צליינים, שכירי חרב שמומנו על ידי נדבנים אירופאים (בעיקר מלכים), וכמובן, מסעי הצלב שכוונו לאזורים שונים במזרח התיכון. צורת עזרה אחרת הייתה ביצור ערים בכסף אירופאי. באופן זה רוקן לואי התשיעי (מוכר גם כלואי הקדוש) את קופת צרפת למען ביצור ערי החוף הצלבניות.
צי

לממלכת ירושלים לא היה צי ראוי לשמו, ולרוב הסתמכה הממלכה על ציי ג'נובה, פיזה וונציה.
ביצורים

חלק חשוב מהמערכת הצבאית של הצלבנים היו מבצרים וערים בצורות. עקב מיעוטם המספרי, נאלצו הצלבנים להסתמך על מערכת מסועפת ומפותחת של ביצורים. צלאח א-דין היה הראשון שהחל בהרס מבצר צלבני (היה זה כוכב הירדן) במטרה לשלול מהם את אחיזתם בשטח. ביברס הפך את הרס המבצרים לשיטה. כתוצאה מכך לא שרדו בשטחי ארץ ישראל מבצרים שלמים מתקופת הצלבנים, למעט קראק דה שבליה אשר בסוריה, שהצליח לשרוד.
ראו גם

צבאו של צלאח א-דין
הטקטיקה והאסטרטגיה הצלבנית בארץ ישראל
לקריאה נוספת

יהושע פראוור, הצלבנים - דיוקנה של חברה פיאודלית, מוסד ביאליק, מהדורה ראשונה 1975, מהדורה שנייה מורחבת ומתוקנת 1985
Christopher Marshall, Warfare in the Latin East, 1192 - 1291, Cambridge University Press, 1992.
הערות שוליים

↑  יהושע פראוור, הצלבנים - דיוקנה של חברה פיאודלית, מוסד ביאליק, מהדורה ראשונה 1975, מהדורה שנייה מורחבת ומתוקנת 1985 עמוד 330
פקק ביטחון

בקבוק אספירין עם פקק עמיד לילדים הנושא את ההוראה "לחץ למטה וסובב כדי לפתוח"
פתיחת פקקי ביטחון רבים כרוכה בשתי תנועות שונות
פקק ביטחון הוא פקק המשמש להפחתת הסיכון של בליעת חומרים מסוכנים לילדים. פקק זה מחויב על פי החוק במגוון מדינות עבור חומרים מסוכנים לבליעה כגון: תרופות, כימיקלים ביתיים, חומרי הדברה.
רקע

גרסה של הפקק הומצאה כבר בשנת 1967 על ידי ד"ר אנרי ברו. היסטוריה של תאונות שבהן היו מעורבים ילדים שפתחו אריזות ביתיות ובלעו את התכולה הביא את הקונגרס של ארצות הברית להעביר את "חוק האריזה למניעת רעל משנת 1970", שחיבר הסנאטור האמריקני פרנק א. מוס מיוטה. חוק זה העניק סמכות ל"וועדה האמריקאית לבטיחות מוצרי צריכה" להסדיר תחום זה. תוספות לאורך העשורים הרחיבו את החוק כדי לכלול פריטים מסוכנים אחרים, כולל כימיקלים המוסדרים על ידי הסוכנות להגנת הסביבה של ארצות הברית. אף על פי שפקקים עמידים בפני ילדים אינם מושלמים, יש ראיות חזקות לכך שהשימוש בהם הפחית באופן משמעותי את שיעורי הרעלת ילדים. קיים תיאום לשיפור הסטנדרטים הבינלאומיים לגבי דרישות ופרוטוקולים.
הערות שוליים

↑  Sanbar, Shafeek S. (2007). Legal medicine. Elsevier Health Sciences. p. 393. ISBN 978-0-323-03753-2. ארכיון מ-31 במרץ 2017. נבדק ב-6 בנובמבר 2010. {{cite book}}:  (עזרה)
↑  Winter, Harold (2005-05-01). Trade-offs: an introduction to economic reasoning and social issues. University of Chicago Press. p. 98. ISBN 978-0-226-90225-8. ארכיון מ-2017-03-31. נבדק ב-6 בנובמבר 2010. {{cite book}}:  (עזרה)
↑  "Dr. Henri Breault". Canadian Medical Hall of Fame. אורכב מ-המקור ב-7 במרץ 2012. נבדק ב-28 בפברואר 2012. {{cite web}}:  (עזרה)
↑  CPSC (9 בפברואר 2007). "Poison Prevention Packaging Information". U.S. Consumer Product Safety Commission. אורכב מ-המקור ב-19 בדצמבר 2008. נבדק ב-19 בדצמבר 2008. {{cite web}}:  (עזרה)
↑  Viscusi, W. Kip (1995). Fatal tradeoffs: public and private responsibilities for risk. Oxford University Press US. p. 235. ISBN 978-0-19-510293-2. נבדק ב-6 בנובמבר 2010. {{cite book}}:  (עזרה)
↑  Schwebel, D C (2017). "Unintentional child poisoning risk: A review of causal factors and prevention studies" (PDF). Children's Health Care. 46 (2): 109–130. doi:10.1080/02739615.2015.1124775. ארכיון (PDF) מ-21 באוקטובר 2018. נבדק ב-21 באוקטובר 2018. {{cite journal}}:  (עזרה)
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
קארסון וונץ

| --- | --- |

 לידה:  30 בדצמבר 1992 (בן 31) ראלי, קרוליינה הצפונית, ארצות הברית
 עמדה:  קוורטרבק
 גובה:  1.96 מטר
 משקל:  108 קילוגרם
 מספר:  11
 מכללה:  דקוטה הצפונית
 דראפט:  דראפט ה-NFL‏ 2016, פילדלפיה איגלס, סבב 1, מספר 2
 קבוצות כשחקן
 2016–2020  2020–2022  2022–:  פילדלפיה איגלס  אינדיאנפוליס קולטס  וושינגטון קומנדרס
 הישגים כשחקן
 זוכה סופרבול (2017)  בחירה לפרו בול (2017)
קָרְסוֹן⁠ ווֵנְץ (באנגלית: Carson Wentz; נולד ב-30 בדצמבר 1992) הוא שחקן פוטבול אמריקאי, המשחק בקבוצת וושינגטון קומנדרס (נכון לפברואר 2023) בעמדת הקוורטרבק.
וונץ שיחק פוטבול באוניברסיטת המדינה של דקוטה הצפונית ולאחר מכן נבחר על ידי הפילדלפיה איגלס במקום השני בדראפט 2016.
בשנת 2020, וונץ חווה נסיגה משמעותית ביכולתו משנת 2017 שבה היה נחשב למועמד ל-MVP של העונה הסדירה, זאת לאחר פציעות חוזרות ונשנות שהשביתו את וונץ לאורך זמן רב. בעקבות הנסיגה ביכולת, וונץ הוחלף בקוורטרבק צעיר יותר, ג'יילן הארטס, שהאיגלס בחרו רק בעונה החולפת בדראפט. בפברואר 2021 וונץ הועבר לאינדיאנפוליס קולטס תמורת בחירת סיבוב שלישית בדראפט ה-NFL של 2021 ובחירת סיבוב שני מותנית בדראפט ה-NFL של 2022.
קריירה

וונץ שיחק במדי מכללת דקוטה הצפונית מ-2011 עד 2015. הוא לא שיחק בעונת 2011 אך בשנים שלאחר מכן הוא שיחק ובעונת 2014 הוא מסר ל-3,111 יארדים.
| עונה | ניסיונית | השלמות | אחוזי השלמות | יארדים | טאצ'דאונים | מסירות שנחטפו |
| --- | --- | --- | --- | --- | --- | --- |
| 2012 | 16 | 12 | 75.0 | 144 | 2 | 0 |
| 2013 | 30 | 22 | 73.3 | 209 | 1 | 0 |
| 2014 | 358 | 228 | 63.7 | 3,111 | 25 | 10 |
| 2015 | 208 | 130 | 62.5 | 1,651 | 17 | 4 |
| סה"כ | 612 | 392 | 64.1 | 5,115 | 45 | 14 |
בשנת 2016 וונץ נבחר במקום השני בדראפט, אחרי ג'ראד גוף, על ידי הפילדלפיה איגלס, שנכון לינואר 2020, וונץ עדיין משחק בה.
באותה שנה וונץ חתם על חוזה לאורך ארבע שנים בשווי 26.67 מיליון דולרים אמריקאים.
בעונתו הראשונה, וונץ תוכנן לשבת וללמוד מהקוורטרבק בראשי של הקבוצה באותה העת, סאם ברדפורד, אך הקבוצה החליטה להעביר אותו למינסוטה ויקינגס, מה שהפך את וונץ לקוורטרבק המוביל של הקבוצה.
בעונת 2017, וונץ הראה ביצועים מרשימים עם 3,296 יארדים במסירה ו-33 טאצ'דאונים אך לאחר פציעה ברצועה הצולבת הקדמית (באנ' : ACL), וונץ נאלץ שלא לשחק בהמשך העונה. מחליפו של וונץ, ניק פולס, הוביל את הקבוצה לסופרבול, שם האיגלס ניצחו את ניו אינגלנד פטריוטס בתוצאה 33–41.
בעונת 2018, וונץ לא שיחק ב-2 המשחקים הראשונים בעקבות הפציעה מהעונה הקודמת. לאחר שאושר על ידי הצוות הרפואי, וונץ חזר לתפקידו בתור הקוורטרבק הראשי. עקב כאבים בגבו של וונץ, הקבוצה החליטה שהוא לא ישחק במשחק האחרון של העונה הסדירה, ולא ישחק בפלייאוף, עקב חששות לעתידו. וונץ סיים את העונה עם מאזן 5–6, 3,074 יארדים במסירה, ו-21 טאצ'דאונים.
בעונת 2019, וונץ חווה את עונתו הטובה ביותר עד כה, עם 4,039 יארדים במסירה ו-27 טאצ'דאונים. וונץ הוביל את קבוצתו לפלייאופס, עם מאזן של 7–9, שם הוא נפצע על ידי ג'יידביאון קלאוני, ונאלץ לעזוב את המשחק, שבו האיגלס הפסידו בסופו של דבר.
בעונת 2020, וונץ חווה נסיגה משמעותית מיכולתו בעונה הקודמת, עם 2,620 יארדים במסירה ו-16 טאצ'דאונים ב-12 המשחקים הראשונים. לאחר 12 המשחקים הללו, וונץ הוחלף בג'יילן הארטס, שנבחר בדראפט של העונה החולפת.
בפברואר 2021 וונץ הועבר ל-אינדיאנופוליס קולטס תמורת בחירת סיבוב שלישית בדראפט ה-NFL של 2021 ובחירת סיבוב שני מותנית בדראפט ה-NFL של 2022.
| עונה | משחקים ששוחקו | מאזן במשחקים ששוחקו | ניסיונות | השלמות | אחוזי השלמות | יארדים | טאצ'דאונים | מסירות שנחטפו | דירוג קוורטרבק |
| --- | --- | --- | --- | --- | --- | --- | --- | --- | --- |
| 2016 | 16 | 7-9 | 607 | 379 | 62.4 | 3,782 | 16 | 14 | 79.3 |
| 2017 | 13 | 11-2 | 440 | 265 | 60.2 | 3,296 | 33 | 7 | 101.9 |
| 2018 | 11 | 5-6 | 401 | 279 | 69.6 | 3,074 | 21 | 7 | 102.2 |
| 2019 | 16 | 9-7 | 607 | 388 | 63.9 | 4,039 | 27 | 7 | 93.1 |
| 2020 | 12 | 3-8-1 | 437 | 251 | 57.4 | 2,620 | 16 | 15 | 72.8 |
| סה"כ | 68 | 35-32-1 | 2,492 | 1,562 | 62.6 | 16,811 | 113 | 50 | 89.2 |
חיים אישיים

וונץ הוא נוצרי מוצהר, ויש לו אישה וילדה.
בבעלותו של וונץ עמותה בשם AO1, שמטרתה לעזור לאנשים ולקהילות מסביב לעולם.
ראו גם

פילדלפיה איגלס
וונץ ב-2016
צפרדע קצף אפריקאית

| צפרדע קצף אפריקאית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
משפחה:: רקופוריים
סוג:: Chiromantis
מין:: צפרדע קצף אפריקאית
שם מדעי
 Chiromantis rufescens ‏גינטר, 1869

צפרדע קצף אפריקאית (שם מדעי: Chiromantis rufescens) היא מין של צפרדע ממשפחת הרקופוריים, החיה באפריקה המשוונית. למין זה תפוצה רחבה והוא אינו נמצא בסכנת הכחדה.
מאפיינים

צפרדע זו מגיעה לאורך חמישה סנטימטרים אצל הזכרים ושישה סנטימטרים אצל הנקבות. הגב אפור או אפור-ירקרק, הבטן והגרון לבנים, והרגליים ירוקות-כחולות.
תפוצה

הצפרדע נפוצה במדינות הבאות: ליבריה, קמרון, חוף השנהב, גבון, גאנה, גינאה, גינאה המשוונית, ניגריה, אוגנדה, הרפובליקה המרכז-אפריקאית, הרפובליקה הדמוקרטית של קונגו, הרפובליקה של קונגו וסיירה לאון.
אורח חיים

הצפרדע נקראת כך על שם הקן שעשוי מקצף שהיא בונה על העצים. הצפרדע מטילה בקן את הביצים וכשהראשנים בוקעים הם נופלים למים וממשיכים להתפתח שם. הצפרדע שוכנת עצים ביערות הגשם של אפריקה המערבית וניזונה בעיקר מחרקים.
הערות שוליים

↑  צפרדע קצף אפריקאית באתר הרשימה האדומה של IUCN
צווארון כחול

פועלים מתקינים תא פוטו-וולטאי - בגדי העבודה שלהם בצבע כחול כהה.
רתך בעבודתו
צווארון כחול הוא כינוי לאנשים המשתייכים למעמד הפועלים, אשר עובדים בעבודת כפיים ופעמים רבות משתכרים שכר נמוך. אנשי הצווארון הכחול מובחנים מאנשי הצווארון הלבן, שעבודתם אינה מצריכה עבודת כפיים.
חלק ממקצועות הצווארון הכחול דורשים הכשרה ומיומנות ואחרים דורשים רק את כוחו של העובד. בין מקצועות הצווארון הכחול ניתן למנות את הייצור בתעשייה, כרייה, בנייה, תחזוקה, התקנה ועבודות מכניות שונות.
מקור המונח

מקור המונח "צווארון כחול" מצוי במדים שהיוו קוד לבוש במקצועות התעשייה במאה ה-19. עובדי התעשייה ועבודות הכפיים נוהגים ללבוש בגדים עמידים בפני לכלוך. מאפיין פופולרי של בגדים אלה היה ועודנו בגדי עבודה בצבע כחול. כחול הוא גם הצבע הפופולרי של סרבלי העבודה שלובשים עובדים אלה, שכוללים פעמים רבות את שם החברה מודפס בצד אחד ותג זיהוי עם שם העובד בצד השני. על פי רוב בגדים אלה נרכשים ומסופקים לעובדים על ידי המעסיק.
הפופולריות של הצבע הכחול בקרב אנשים שעסקו בעבודת כפיים עמדה בניגוד לחולצה הלבנה, שבאופן היסטורי הייתה הלבוש המקובל בסביבת העבודה המשרדית. קוד הלבוש השונה סייע לזהות את המעמד הסוציו-אקונומי אליו השתייכו האנשים. עם זאת, הבחנה זו הולכת ומיטשטשת, ככל שגובר הביקוש לכוח אדם מקצועי ומיומן, ובשל הגידול שחל במשרות במגזר השירותים, שאינן מצריכות עבודת כפיים, אך שכרן נמוך.
המונח "צווארון כחול" משמש גם כשם תואר, המתאר את סביבתו של עובד הצווארון הכחול, לדוגמה: שכונת צווארון כחול, מסעדת צווארון כחול וכו'.
דרישות השכלה

מאפיין בולט של מקצועות הצווארון הכחול הוא היעדר הדרישה להשכלה אקדמית, הנחוצה כדי להצליח בסוגים אחרים של מקצועות. לרוב משרות הצווארון הכחול נדרשת השכלה תיכונית או מקצועית בלבד. בדרך כלל השכר עבור משרות אלה משולם על בסיס שעתי והוא נמוך מהשכר המשולם עבור משרות הצווארון הלבן. תנאי העבודה של משרות אלה דורשים לפעמים עבודה פיזית מאומצת, ולעיתים הם אף כרוכים בסכנה. בחלק מהמקרים העובדים מיוצגים על ידי איגודים מקצועיים, ובמקרים כאלה עובדים מיומנים עשויים להשתכר טוב יותר מעובדי צווארון לבן.
מעבר הצווארון הכחול ממדינות מתועשות למדינות מתפתחות

עם המעבר של רבות ממדינות העולם המערבי לבסיס של כלכלת שירות, המתבססת יותר ויותר על מגזר השירותים, מספר משרות הצווארון הכחול הלך ופחת באופן עקבי. גורם מרכזי נוסף לירידה במספר משרות הצווארון הכחול במדינות אלה הוא מהפכת המידע. אבל הסיבה העיקרית לירידה היא שהרבה ממשרות הייצור, שאינן דורשות מיומנות גבוהה, הועברו, לעיתים במיקור חוץ, למדינות מתפתחות, בהן משולם לעובדים שכר נמוך מאוד עבור עבודתם. כתוצאה ממגמה זו, קיימת תופעה של מעמד הולך וגדל של עובדי צווארון כחול במדינות המתפתחות, ושינוי בסיס התעסוקה בהן מחקלאי לתעשייתי.
בחוק הישראלי

ספר החוקים אינו משתמש במושגים "צווארון כחול" ו"צווארון לבן", אך למעשה יש בו לעיתים הבחנה בין עובדי צווארון כחול לעובדי צווארון לבן.
חוק שעות עבודה ומנוחה קובע "ביום עבודה של שש שעות ולמעלה, תופסק העבודה למנוחה ולסעודה ל-3/4 שעה לפחות, ובכלל זה תהיה הפסקה רצופה של חצי שעה לפחות". עם זאת, בהיתר שנתן שר הכלכלה נקבע כי עובד שאינו מועסק בעבודת כפיים מותר להעסיקו שמונה שעות ללא הפסקה, וכאשר העובד נהנה משבוע עבודה בן חמישה ימים - מותר להעסיקו תשע שעות ליום ללא הפסקה.
פקודת מס הכנסה מעניקה זיכוי ממס הכנסה לעובדים במשמרת שנייה ושלישית בתעשייה, שהם עובדי ייצור (עובדי צווארון כחול), וכן עובדי מנהלה ושירותים שעבודתם חיונית לייצור.
הסכם קיבוצי (ישראל) - חלק מההסכמים הקיבוציים בישראל וצווי ההרחבה לפיהם, מגבילים את תחולתם ל"עובדי כפיים" בלבד.
פשעי צווארון כחול

בקרימינולוגיה, "פשעי צווארון כחול" הם סוגי פשעים המבוצעים בדרך כלל על ידי אנשים ממעמד חברתי נמוך. פשעים אלה נחשבים לפשעים "קלאסיים", הניתנים לזיהוי בקלות יחסית על ידי גורמי אכיפת החוק והכרוכים על פי רוב בשימוש בכוח, לדוגמה: ונדליזם, גנבה ושוד. זאת, להבדיל מ"פשעי צווארון לבן", המבוצעים בדרך כלל על ידי אנשים ממעמד הביניים או מהמעמד הגבוה, לדוגמה: שוחד, מעילה וזיוף כספים.
ראו גם

צווארון לבן
צווארון ורוד
הערות שוליים

↑  היתר כללי בדבר הפסקות בעבודה שאיננה עבודת כפיים, באתר חילן
↑  ראה דיון בהסכמים שכאלה בענף המתכת, החשמל וכו' ובענף הניקיון, בפסק דינו של בית הדין הארצי לעבודה שניתן בע"ע 48382-01-17, יוסף נירנברג - ב.ג. גולד טכנולוגיות בע"מ ואח'; ביום 10.4.2019. בית הדין הארצי פסק שלא חשוב היקף העבודה הפיזית של העובד, ויחס משקל לגובה שכרו.
| --- | --- |
בקרת זהויות :  NLI: 987007539222805171  LCCN: sh89000810 
בגדי עבודה כחולים
קארס קרוסבי

| --- | --- |

 לידה:  20 באפריל 1892 ניו יורק, ארצות הברית 
 פטירה:  24 בינואר 1970 (בגיל 77) רומא, איטליה 
 שם לידה:  Mary Phelps Jacob 
 מדינה:  ארצות הברית 
 מקום לימודים:  בית הספר צ'ואט רוזמרי הול 
 שפות היצירה:  אנגלית 
 בן או בת זוג:  ריצ'ארד ר. פיבודי (1915–פברואר 1922)  הארי קרוסבי (9 בספטמבר 1922–10 בדצמבר 1929) 
 צאצאים:  פולין ויטלנד פיבודי 
 מספר צאצאים:  2 
 
קארס קרוסבי לאחר נישואיה השניים, עם הארי קרוסבי, 1922
חזיית הבד הראשונה בעיצובה של קרוסבי, כפי שנרשמה כפטנט ב-1914
קארס קרוסבי (אנגלית: Caresse Crosby;‏ 20 באפריל 1891 - 26 בינואר 1970) הייתה משוררת ומוציאה לאור אמריקאית, הידועה גם על המצאת חזיית הבד הראשונה. בנוסף תמכה באמנים, והייתה פעילה חברתית למען השלום.
ביוגרפיה

נולדה בניו רושל במדינת ניו יורק, בשם מרי "פולי" פלפס ג'ייקוב. הוריה, ויליאם ג'ייקוב ומרי פלפס, היו צאצאים למשפחות קולוניאליות אמריקאיות מהמעמד הגבוה.
ב-1910, בהיותה בת 19, התכוננה לקראת נשף שבו השתתפה; היא שמה לב לחוסר הנוחות שבלבישת המחוך הצמוד שהיה נהוג בתקופתה, שיצר לחץ רב על החזה שלה. בעקבות זאת, עיצבה יחד עם המשרתת שלה שתי ממחטות משי המחוברות בסרטים ורצועות ורודים. ההמצאה התקבלה בהתלהבות ורבות מבנות משפחתה וחברותיה ביקשו ממנה ליצור עבורן חזייה דומה. ב-1914, כאשר התחילו אנשים זרים להציע לה כסף על ההמצאה, רשמה את הפטנט במשרד הפטנטים האמריקאי, ומאז ניהלה עסק למכירת חזיות בד.
היא נישאה ב-1915 לריצ'רד פיבודי, גם הוא מהמעמד הגבוה בארצות הברית, ונולדו להם שני ילדים. לאחר שובו של פיבודי משירות צבאי במהלך מלחמת העולם הראשונה, הוא הפך לאלכוהוליסט. ב-1920 החלה ג'ייקוב לנהל רומן עם המשורר הארי קרוסבי, והדבר עורר שערורייה בחברה הגבוהה בבוסטון.
לאחר שנתיים היא התגרשה מפיבודי ונישאה לקרוסבי. בני הזוג עזבו לאירופה והצטרפו לאמריקאים נוספים מ"הדור האבוד" שהתגוררו בפריז. הם ניהלו אורח חיים בוהמייני, עם נישואים פתוחים שכללו מספר רומנים לאורך השנים, וכן נהגו להשתמש בסמים ולקיים מסיבות פרועות וטיולים לחו"ל. קרוסבי אימצה לבקשת בעלה את השם "קארס" ב-1924. ב-1925 בני הזוג הוציאו לאור בעצמם את ספר השירה הראשון שלהם, "Éditions Narcisse", במספר מהדורות מצומצם. ב-1927 יסדו את הוצאת הספרים "Black Sun Press", שפרסמה מאז ספרים ידועים רבים באנגלית, שכתבו אמריקאים שחיו בפריז, בהם ג'יימס ג'ויס, ארנסט המינגוויי, עזרא פאונד וטי אס אליוט.
הארי קרוסבי נמצא מת ב-1929 במהלך ביקור של בני הזוג בניו יורק, עם אחת ממאהבותיו, ג'וזפין, במה שתואר בעיתונות כרצח והתאבדות או התאבדות כפולה. קארס קרוסבי חזרה לפריז והמשיכה לנהל את הוצאת הספרים.
ב-1936 עזבה לארצות הברית, וקנתה מלון בווירג'יניה, סמוך לוושינגטון די. סי., שבו אירחה רבים מידידיה, בהם סלבדור דאלי, עזרא פאונד ובאקמינסטר פולר. היא נישאה לסלברט יאנג (Selbert Young), שחקן מובטל ואלכוהוליסט, וניהלה רומן עם השחקן והמתאגרף האפרו-אמריקאי קנדה לי (Canada Lee), למרות חוקי ההפרדה הגזעית שהיו נהוגים עדיין בתקופתה.
בשנות ה-60 יסדה ארגון של "נשים נגד מלחמה". היא ניסתה להקים מרכז לשלום בדלפי שביוון, אך השלטונות היווניים הערימו עליה קשיים. לאחר מכן קנתה טירה עתיקה מהמאה ה-15 בעיירה רוקה סיניבלדה (Rocca Sinibalda) שמצפון לרומא, איטליה, ששימשה אותה לתמיכה בקבוצת אמנים.
ב-1970 מתה ברומא לאחר דלקת ריאות הקשורה למחלת לב בה לקתה.
לקריאה נוספת

Hamalian, Linda (2005). The Cramoisy Queen: A Life of Caresse Crosby. Southern Illinois University
Conover, Anne (1989). Caresse Crosby: From Black Sun to Roccasinibalda. Santa Barbara, California: Capra Press
הערות שוליים

↑  רישום הפטנט של קרוסבי
| --- | --- |
בקרת זהויות :  NLI: 987007344715005171  BnF: cb134784629 (data)  CiNii: DA09003948  GND: 119033186  ISNI: 0000 0000 8151 5671  LCCN: n79006387  NKC: mzk20191025645  NTA: 068234767  SNAC: w69h6b1n  SUDOC: 067057462  VcBA: 495/180717  VIAF: 71541658   WorldCat (עם VIAF): 71541658
קאומוג'י

הקאומוג'י מדגיש את העיניים באופן דומה לסגנון הציור של המאנגה, בתמונה ניתן לראות את גודל העיניים של דמות בסגנון קומיקס לעומת דמות מנגה.
קאומוג'י הוא הגרסה היפנית של הרגשון, המשמש להבעת רגשות בעת שיחה בכתב. משמעות השם היא "סימן של פנים".
הקאומוג'י נכתב ונקרא באופן מאונך, הוא מדגיש את העיניים באופן דומה לסגנון הציור של המאנגה.
דוגמאות

| רגשן | הסבר |
| --- | --- |
^_^: סמיילי
~_~: מרוצה, או עצבני
 :$: ביישן
`_^ or ^_~: קריצה
>_<: כועס או מתוסכל
^o^: צוחק בטירוף
^o^v: שלום
\^o^/: נלהב מאוד - מרים ידיו לאוויר
-_-: מוטרד (מנסה להסתיר את מורת רוח), וגם ישנים (בעיניים עצומות) או צנועות (עיניים מושפלות)
¬_¬: מתמקד באדם מסוים
;_; or ;];: בוכה
o_O or O_o: הפתעה מבולבלת (עין אחת מורמת)
>_0 or 0_<: רתיעה אווץ'!
>_> or <_<: כן, נכון...
._.: קטן - הסתתרות, דיסקרטי, מאוים
$_$: חושב על כסף
x_x: מת או חסר הכרה
@_@: סחרחר
T_T: בוכה או לא משועשע
!_!: בוכה
=): שמח
u_u: עצוב
m(_ _)m: קידה

ברוב המקרים ניתן לייצג את הפה גם בנקודה (^.^) או להשמיט אותו בכלל (^^)
גלריית תמונות

מה לעז...
מרוצה
תקליטן D.J
פרודיג'י (קומיקס)

| --- | --- |

פרודיג'י, כפי שהוא מופיע על עטיפת החוברת New X-Men Vol.2 #10 מאפריל 2005, אמנות מאת מייקל ריאן.
 סוג:  גיבור-על
 הוצאה לאור:  מארוול קומיקס
 הופעה ראשונה:  New Mutants Vol.2 #4 (אוקטובר 2003)
 יוצרים:  נונזיו דה פיליפיס, כריסטינה ויר (כותבים) קרון גראנט (מאייר)
 מידע
 שם אמיתי:  דייוויד אליין
 כינויים:  ברייניאק, המוח
 סטטוס:  פעיל
 כוחות:  מחזיק בזכרונות ובמיומנויות של כל אדם ששהה בקרבתו עד לאירועי "בית אם", אינטליגנציה ברמה גאונית. בעבר היה בעל היכולת לחקות את הידע של אחרים.
 חבר בקבוצה:  אקס-פקטור חקירות
 חבר לשעבר בקבוצה:  אקס-מן אקס-מן החדשים המוטנטים החדשים האוונג'רס הצעירים
 סגנון לחימה:  אימוני לחימה של המוסד
 דמויות קשורות
 משפחה:  כריסטופר ודורותי אליין (הורים) קים אליין (אחות)
פרודיג'י (באנגלית: Prodigy) הוא דמות בדיונית מוטאנטית המופיעה בחוברות הקומיקס אקס-מן והאוונג'רס הצעירים ביקום מארוול קומיקס. הדמות הופיעה לראשונה בחוברת New Mutants Vol.2 #4 מאוקטובר 2003 ונוצרה על ידי צמד הכותבים נונזיו דה פיליפיס וכריסטינה ויר והמאייר קרון גראנט.
פרודיג'י הוא האלטר אגו של דייוויד אליין, נער אפרו אמריקאי אינטליגנטי עם שני הורים ואחות שנותרים תומכים גם כאשר מתגלה שהוא מוטנט. כוחו המוטנטי היה טלפתי, הוא יכול היה לספוג את הכישרון והידע של האנשים הקרובים אליו, אך הידע והכישורים היו נעלמים כאשר הוא התרחק מהאדם שממנו הוא ספג אותם. כוח זה הקשה עליו מאוד ללמוד כישורים וידע חדשים באופן שיישאר, לכן הוא נאלץ תמיד ללמוד יותר מאחרים. הוא הובא אל מכון אקסבייר על ידי דניאל מונסטאר והיה חבר בצוות האימון המוטנטים החדשים עד שהוא פורק.
כוחותיו הופשטו בעקבות אירועי "בית אם". למרות זאת, הוא נשאר בסגל התלמידים של המכון ואף עזר לצוות האקס-מן החדשים במשימות. בהמשך הוא משיג מחדש את כל הידע והכישורים שהוא אי פעם ספג בזמן שהיה מוטנט, מה שהופך אותו לנכס חיוני לקבוצת האקס-מן. פרודיג'י היה חיוני בעת אירועי אקס-מן: תסביך משיח - הוא הצליח לתקן את מכשיר איתור המוטנטים סרברה לאחר שהוא התקלקל. בזכות זה האקס-מן הצליחו למצוא את התינוקת המוטנטית שאותה הם חיפשו.
בעקבות אירועי "אוונג'רס נגד אקס-מן", פרודיג'י היה מריר ופגוע מהמניפולציה של סייקלופס על חברי האקס-מן. הוא פוגש בטומי שפרד ומאז הצטרף לקבוצת האוונג'רס הצעירים, עד לפירוקה.
כוחות ויכולות

פרודיג'י החזיק בעבר בכוח פסיכומימטרי, שאפשר לו לקבל את כל הידע של אנשים בקרבתו. הידע הזה התפוגג כשהוא התרחק מהם, אבל בהמשך התברר שהוא רק נשכח, וטלפתים יכולים לשחזר אותו (כמו שעשו קוקיות סטפורד לאחר אירועי "בית אם" בתמורה להצלת חייהן) השכחה תוארה על ידי אמה פרוסט כמנגנון הגנה. נכון לעכשיו, פרודיג'י מחזיק בידע רב הכולל כישורי קולינריה מאביו, אימונים של המוסד מוולברין ושאדוקאט, ידע בתחום המחשבים משאדוקאט, הידע בתחום הקסם של דוקטור סטריינג', יכולת האסטרטגיה של סייקלופס, הידע בתחום הביולוגיה של חיה והיכולות המתמטיות של אייסמן.
צולל אמריקאי

| צולל אמריקאי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
תת־משפחה:: ברווזים צוללים
סוג:: צולל
מין:: צולל אמריקאי
שם מדעי
 Aythya americana ‏אייטון, 1838
תחום תפוצה


צולל אמריקאי (שם מדעי: Aythya americana) הוא מין ברווז מהסוג צולל החי באמריקה הצפונית.
אורך ברווז זה 37 ס"מ ומטת כנפיו עד 87 ס"מ. הוא בעל ראש וצוואר אדמדמים, עין צהובה גדולה, מקור לבן ורחב, חזה ואזור שת שחורים וכנפיים וזנב אפורים בהירים. הבטן לבנה. הנקבות חומות חיוורות עם ראש לבן ומקור אפור.
הצוללים חיים רוב זמנם במים מתוקים כמו אגמים וביצות מקנדה למרכז ארצות הברית. הצוללים חיים בחבורות קטנות. כשמם הם צוללים בעקבות מזון כמו רכיכות וחרקי מים וגם אחרי זרעים ואצות.
צוללים אלה מקננים בין צמחי מים גדולים בסמוך לגדת הנהר והביצה. הם מקננים על הקרקעית בסמוך למים ומטילים בקן 5-7 ביצים. ואולם חלק מהצוללים מעדיפים להיטפל למיני ברווזים כמו לצולל גב-קנבס ולכמה מיני צוללים נוספים. במעשה זה הצולל יכול להגדיל התטולות שלו ולהפחית את טריפתם בידי טורפים כמו ראקונים או נחשים רעבים.
הערות שוליים

↑  צולל אמריקאי באתר הרשימה האדומה של IUCN
צפרדע סגולה

| צפרדע סגולה |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
משפחה:: סוגלוסיים
סוג:: צפרדע סגולה
מין:: Nasikabatrachus 
שם מדעי
 Nasikabatrachus sahyadrensis ‏Biju & Bossuyt, 2003
תחום תפוצה


הצפרדע הסגולה (שם מדעי: Nasikabatrachus sahyadrensis) היא מין אנדמי של צפרדע שהתגלה לראשונה באוקטובר 2003 באזור הרי סהידארי במערב הודו על ידי החוקרים ס. ד. ביז'ו (Sathyabhama Das Biju) ופרנקי בוסיט. מין זה הוא שריד לשושלת קדומה של דו-חיים שהתקיימה לפני 130 מיליון שנה ובעל מראה ומאפיינים ייחודיים ביחס למיני הצפרדעים והקרפדות המוכרים ולמעשה יכול להיחשב כמאובן חי. לפי המיון המדעי מ-2006 נמצא כי מין זה קרוב למיני הצפרדעים בסוג Sooglossus האנדמיים לאיי סיישל. המינים הללו התפתחו בנפרד במשך אלפי שנים לאחר היפרדותן של איי סיישל ומדגסקר מתת היבשת ההודית שהתנתקו מיבשת העל גונדוואנה לפני כ-120 מיליון שנה. כיום משייכים את הצפרדע הסגולה והצפרדעים מאיי סיישל למשפחה אחת, משפחת הסוגלוסיים.
מקור השם

זהו המין היחיד בסוג Nasikabatrachus שמורכב מהמילה Nasika שמשמעותו אף בסנסקריט ו-batrachus שמשמעותו צפרדע ביוונית.
שם המין sahyadrensis הוא על שם רכס הרי הסהידארי שם נתגלתה מין זה לראשונה על ידי החוקרים.
תיאורה

צבעה סגול כהה. מבנה הגוף דומה לזה של צפרדעים רגילות אך ראשה קטן מאוד ביחס לגוף שהוא בעל מבנה עגלגל ונפוח וחרטום מחודד המשווה לה מראה גרוטסקי במקצת. אורכה מקצה החוטם ועד החלק האחורי (האורוסטיל) כ-7 ס"מ. הקרקורים שלה מזכירים קולות של תרנגולת.